Foss videregående skole

Foss videregående skole er en videregående skole på Grünerløkka i Oslo. Skolen tilbyr utdanning innen skoleretningene Musikk, dans og drama, med fordypning innen musikk og studiespesialisering.

Ved innføringen av Kunnskapsløftet i 2006 beholdt skolen sitt tilbud med utdanningsprogramene studiespesialisering og musikk, dans, drama med fordypning i musikk.

Skolen har to musikk- og åtte studiespesialiseringsklasser på hvert trinn og har ca. 700 elever. Det er en rekke øvingsrom med pianoer/flygler i kjelleren, som i hovedsak brukes av studenter ved musikklinjen. Lektor og lærebokforfatter Stein Øgrim, var skolens rektor fra 1995 til juni 2015, med kun et par års avbrudd.

Foran skolen ligger Nini Roll Ankers plass.

 Historie 
miniatyr|Foss skole rundt år 1910. 
miniatyr|Overlærerboligen ved Foss skole, revet 1908.

Foss skole ble bygget på grunn av økningen i elevtallet i folkeskolen og den 24. september 1900 ble datidens største og dyreste skolebygning tatt i bruk, med plass til opptil 2 000 elever. Skolen er tegnet av arkitekt Balthazar Lange. Fra 1900 til 1936 var Foss folkeskole med elever fra 1. til 7. klasse. Fra 1933 tok skolen også imot middelskoleklasser (fra 6. til 10. klasse), og fra 1937 var skolen middelskole og gymnas.

Foss skole var okkupert av tyskerne under 2. verdenskrig. Dette varte dog kun noen få dager pga. beliggenheten som gjorde den utsatt for bombing. Skolen virket videre som «samleskole» for alle høyere skoler i det gamle byområdet, og 5–6 skoler hadde undervisning der samtidig. Fordi skolen var et samlingssted for mange mennesker, foregikk det mye illegalt arbeid der. Flere av «gutta på skauen» sto oppført som elever ved skolen.

Skolen var gjenstand for flere pedagogiske forsøksordninger for å øke elevenes ansvarlighet og medbestemmelse over egen skolehverdag, og ble således en av de første skolene i landet som fikk naturfaglinje.

Fra 1958 var det voksenopplæring ved skolen under navnet Oslo Kommunale Realskole og Gymnas for voksne. Denne skolen flyttet fra Foss til Hartvig Nissens skole på Frogner.

I ungdomsopprørets tid i 1970-årene var Foss en av de «røde» Oslo-skolene. I 1969 vedtok elevene å sette reglementet ut av kraft og erstatte elevråd med allmannamøte. Rektor svarte med å oppløse hele elevrådet. Turbulensen på skolen nådde forsidene på Oslo-avisene, og Dagbladet rapporterte: «Tysklands deling skulle være hovedemne på lørdagens møte i Studentersamfundet, men det var Foss skole på Grünerløkka som kom til å stjele mesteparten av oppmerksomheten». Det radikale miljøet på skolen har siden manifestert seg i flere skolevalg.

Fra 1971 fikk skolen linjen som har dannet grunnlaget for den profilen skolen har idag; engelsklinje med musikk. I 1973 flyttet Musikkonservatoriet til Foss.

Ved innføringen av Reformgymnaset i 1977 fikk skolen to studieretninger:

 Allmennfagligstudieretning med naturfaglinje, språklinje, samfunnsfaglinje og musikkteoretisk linje og
 Studieretning for husflids- og estetiske fag med musikk (den tidligere musikkfagskolen).

I 1979 fikk skolen en ettårig innføringsklasse for fremmedspråklige elever, hvor elever som hadde bestått eksamen kunne søke om opptak i den ordinære videregående skolen. I 1991 fikk skolen et eget 3-årig løp for fremmedspråklige elever som førte fram til generell studiekompetanse.
De endringene som skjedde i 1980-årene som førte til at elevene kunne velge fag på tvers av studieretningene ble også ytterligere utvidet i de to siste skolereformene, Reform 94 og Kunnskapsløftet. Skolen fikk nå to studieretninger (Utdanningsprogram etter Kunnskapsløftet):

 Studieretning for musikk, dans, drama, med fordypning i musikk.
 Studieretning for allmenne fag (Utdanningsprogram for studiespesialisering etter Kunnskapsløftet).

 Rektorer 
 1934–1943: Kolbjørn Koppang
 1943–1945: Sigurd Rateig
 1946–1966: Arnulv Nygaard
 1966–1980: Arne Redse
 1980–1986: Johannes Elgvin
 Høsten 1986: Per Erik Pedersen (fung.)
 1986–1993: Nina Tollaas
 Høsten 1993: Per Erik Pedersen (fung.)
 1994–1995: Leif Svendsen
 1995–1998: Stein Øgrim
 1998–2000: Øystein Skjæveland
 2000–2015: Stein Øgrim
 2015–2017: Morten Olsen (fra Fyrstikkalleen skole)
 2017: Jan Ljøner (midlertidig, fra Gamlebyen skole)
 2017–2021 : Trond Lien (fra Oslo Handelsgymnasium, til direktør for videregående skoler i Oslo)
 2021: Jan Ljøner (midlertidig, fra Lysejordet skole, til Ammerud skole)
 2021–: Elisabeth Ringdal

 Kjente Foss-elever 
 Iben Akerlie – filmskuespiller (hovedrolle i filmen Victoria)
 Rein Alexander – sanger
 Øystein Aslaksen – fagforeningsleder
 Frode Barth – jazzmusiker (gitar) og komponist
 Øyvind Bjorå – musiker, orkesterleder
 Ingebjørg Bratland – folkemusiker, kveder og sanger
 Odd Børretzen – kåsør, dikter og vokalist
 Catharina Chen – fiolinist
 Lotten Christiansen – TV-journalist
 Torgrim Eggen – forfatter og musiker
 Karen Jo Fields – popartist
 Maria Kjos Fonn – forfatter
 Johan Golden – komiker
 Kim Arne Hagen – sanger, musiker, skuespiller
 Aslak Hartberg – kjent som «ALIS», rapper og jazzmusiker
 Kate Havnevik – singer/songwriter
 Tine Thing Helseth – trompetist
 Stefan Herheim – operaregissør
 Stein Hernes – kommunikasjonssjef, politisk rådgiver
 Ine Hoem – sanger, musiker
 Øyvind Holen – journalist og forfatter
 Eva Joly – forhørsdommer, korrupsjonsjeger og europapolitiker
 Jannike Kruse – musikalartist
 Lars Lillo-Stenberg – popartist
 Marte Michelet – journalist
 Markus Midré – poet
 Tor Milde – musikkjournalist
 Sjur Miljeteig – jazzmusiker (trompet)
 Birger Mistereggen – musiker, slagverk
 Fredrik Otterstad – dirigent i Sølvguttene, sanger (tenor)
 Pitsj – jentevokalgruppe med blant annet Ane Roggen, Ida Roggen, Anine Kruse og Benedikte Kruse
 Abid Raja – jurist og kulturminister
 Thea Glenton Raknes – artist/låtskriver, vokalist Norma Sass
 Ann-Cathrin Ramberg – forfatter og regissør
 Ingeborg Sundrehagen Raustøl – skuespiller
 Axel Toreg Reite – bassist
 Eivind Holtsmark Ringstad – bratsjist
 Live Maria Roggen – jazzmusiker (vokal)
 Vera Rudi – skuespiller og pianist
 Arild Rønsen – musikkjournalist
 Jon Ola Sand – tv-produsent og MGP-general 2010
 Julia Schacht – skuespiller
 Trygve Seim – jazzmusiker (sax)
 Amina Sewali – singer/songwriter, skuespiller
 Maria Navarro Skaranger – forfatter
 Jørn Dalchow – plateselskapsdirektør og forfatter
 Mari Skurdal – redaktør
 Henriette Steenstrup – skuespiller
 Maria Haukaas Storeng – popsanger
 Espen Stueland – forfatter
 Per Valebrokk – redaktør, journalist
 Andreas Viestad – kokk og journalist
 Grete Waitz – idrettsutøver
 Unni Wilhelmsen – singer/songwriter
 Jacob Young – gitarist
 Bertine Zetlitz – popmusiker
 Eivind Aarset – jazzmusiker (gitar)
 Markus Neby – musiker og radiovert
 Mansoor Hussain – Ungdomspolitiker og leder av AUF Oslo

 Tradisjoner 
Foss videregående skole har flere faste arrangementer gjennom skoleåret som Foss-stafetten, som fylte 30 år i 2010, Foss Melodi Grand Prix og konserter i Paulus kirke, Freia-salen og i Aulaen.

Fossrevyen er en årlig skolerevy på Foss videregående skole, etablert av Sidsel L. Qvam i 1983 med premiere april 1984. I 2007, 2014 og 2019 vant revyen Aftenpostens revypris.Aftenposten: «og vinneren er» 
 Referanser 

Aftenposten 27. februar 1969.
Aftenposten 5. mars 1969.
Dagbladet 17. mars 1969.

 Eksterne lenker 



Kategori:Videregående skoler i Oslo
Kategori:Skoler i bydel Grünerløkka
Kategori:Grünerløkka
Kategori:Utdanningsinstitusjoner etablert i 1900
Kategori:Byggverk tegnet av Balthazar Lange
Kategori:Byggverk fullført i 1900
Kategori:Kulturminner i bydel Grünerløkka
Kategori:1900 i Norge